Heinälampi (Jyväskylä)

Heinälampi on asuin- ja tilastoalue Jyväskylässä. Se kuuluu Seppälänkankaan kaupunginosaan, mutta joskus sitä epävirallisesti pidetään osana Lohikosken kaupunginosaa läheisen sijaintinsa vuoksi. Heinälampi on Seppälänkankaan pääasiallinen asutuskeskittymä. Alueella oli 1 146 asukasta vuoden 2020 lopussa.

Heinälammella on omakoti-, rivi- ja kerrostaloasutusta. Rakennuskannasta suurin osa on valmistunut 1970- ja 1980-luvulla, mutta tämän jälkeen on tehty täydennysrakentamista. Alueen pääkatuna on Heinälammintie.

Ennen vuoden 2009 kuntaliitosta Heinälampi oli Jyväskylän kaupungin ja Jyväskylän maalaiskunnan rajalla kaupungin puolella. Sen sijaan Heinälampi-niminen lampi oli maalaiskunnassa.

Galleria

Lähteet 

Jyväskylän tilastoalueet
Suomen asuinalueet
Lohikoski–Seppälänkangas